CELEX: 62016TN0379
Language: et
Date: 2016-07-18 00:00:00
Title: Kohtuasi T-379/16: 18. juulil 2016 esitatud hagi – Basicmed Enterprises jt versus nõukogu jt

17.10.2016   
            
            
               ET
            
            
               Euroopa Liidu Teataja
            
            
               C 383/14
            
         18. juulil 2016 esitatud hagi – Basicmed Enterprises jt versus nõukogu jt
   (Kohtuasi T-379/16)
   (2016/C 383/20)
   Kohtumenetluse keel: inglise
   
      Pooled
   
   
      Hagejad: Basicmed Enterprises Ltd (Limassol, Küpros) ja 19 teist (esindajad: barrister P. Tridimas, advokaadid K. Kakoulli, P. Panayides ja C. Pericleous)
   
      Kostjad: Euroopa Liidu Nõukogu, Euroopa Komisjon, Euroopa Keskpank, Eurogrupp, Euroopa Liit
   
      Nõuded
   
   Hageja palub Üldkohtul:
   
               —
            
            
               mõista kostjatelt hagejate kasuks välja summad, mis on välja toodud hagiavalduse lisas esitatud graafikus, millele lisanduvad intressid alates 16. märtsist 2013 kuni Euroopa Kohtu otsuse tegemiseni, ja
            
         
               —
            
            
               mõista kohtukulud välja kostjatelt.
            
         Teise võimalusena paluvad hagejad Euroopa Kohtul:
   
               —
            
            
               sedastada, et Euroopa Liidul ja/või kostjateks olevatel institutsioonidel on tekkinud lepinguväline vastutus;
            
         
               —
            
            
               määrata kindlaks kord, mille alusel tuleks kindlaks teha hüvitatav kahju, mida hagejad tegelikult kandsid, ja
            
         
               —
            
            
               mõista kohtukulud välja kostjatelt.
            
         
      Väited ja peamised argumendid
   
   Hagejad nõuavad ELTL artikli 268, artikli 340 lõike 2 ja artikli 340 lõike 3 alusel, millega reguleeritakse ELi ja EKP lepinguvälist vastutust, hüvitist kahju eest, mida tekitati hagejate hoiuste väärtuste vähenemisega tulenevalt kostjate poolt Küprose Vabariigi suhtes vastu võetud kohustuste ja nõudeõiguste teisendamise kavast.
   Hagejad leiavad, et Küprose Vabariigi poolt võetud kohustuste ja nõudeõiguste teisendamise meetmed olid mõeldud üksnes selleks, et rakendada kostjate võetud meetmeid, ning need kiideti kostjate poolt ka heaks. Hagejad leiavad, et kohustuste ja nõudeõiguste teisendamise kava puhul on tegemist tõsise rikkumisega ning oma hagi põhjenduseks esitavad nad neli väidet.
   
               1.
            
            
               Esimene väide, et rikuti õigust omandile, mis on kaitstud ELi põhiõiguste harta artikli 17 lõikega 1 ja Euroopa inimõiguste ja põhivabaduste kaitse konventsiooni protokolli nr 1 artikliga 1.
            
         
               2.
            
            
               Teine väide, et rikuti proportsionaalsuse põhimõtet.
            
         
               3.
            
            
               Kolmas väide, et rikuti õiguspärase ootuse põhimõtet.
            
         
               4.
            
            
               Neljas väide, et rikuti diskrimineerimiskeelu põhimõtet.